Kevin Saar

Kevin Saar (sündinud 15. jaanuaril 1995 Kuressaares) on eesti võrkpallur. Alates 2018. aastast on ta periooditi olnud kaasatud Eesti võrkpallikoondisse ning hooajast 2024/25 mängib Hollandi meisterklubis Orion Stars. Saar hakkas võrkpalliga tegelema Saaremaa Spordikoolis, kus ta põhiliseks treeneriks oli Toomas Jasmin. Osaleti omavanuste Eesti meistri- ja karikavõistlustel ning Balti meistrivõistlustel, mis korduvalt võideti. Saar kuulus aastatel 2010–2014 Eesti noormeestekoondisse (sündinud 1995. aastal ja hiljem), kelle treeneriteks olid Toomas Jasmin ja Marko Mett. Koondisega osaleti U18 ja U20 EM-valikturniiridel, kuid finaalturniirile ei jõutud. Osaleti ka teistel rahvusvahelistel turniiridel, millest võideti 2013. aastal Soomes toimunud turniir. Kevin täitis algusaastatel koondise kapteni rolli. 2018. aastal kutsuti Saar esimest korda Eesti võrkpallikoondise juurde B-koondise koosseisu ning ta sai mänguaega väiksematel turniiridel, kuid A-koondise koosseisu ei pääsenud. Ta debüütmäng (B-)koondise eest oli 2018. aasta juunis Tallinnas toimunud rahvusvahelisel turniiril Tallinn International Volleyball Cup, kus jäädi nelja meeskonna konkurentsis kolmandaks. 2019. aasta alguses kuulus Kevin EM-valikturniiril esimest korda Eesti võrkpallikoondise A-koondise koosseisu. Euroopa liigas on ta esindanud Eestit kolmel turniiril (2019, 2022 ja 2024). Euroopa meistrivõistluste finaalturniiril pole ta siiani koondisse mahtunud. Hooajal 2013/14 mängis Kevin Danpower Võru/Noortekoondises, kui võistkonnaga osaleti Eesti meistrivõistlustel ja Schenker Liigas, kuid säravamad tulemused jäid saavutamata. Samal hooajal esindas ta ka Rakvere võrkpalliklubi. Hooajal 2014/15 mängis Kevin Rakvere võrkpalliklubi ridades. Klubi osales Eesti meistri- ja karikavõistlustel ning Schenker Liigas, kuid medalitele ei jõutud. Järgneval hooajal (2015/16) klubis jõuti Eesti karikavõistlustel teisele kohale, Saja Liigas neljandale ja Eesti meistrivõistlustel kolmandale kohale. Kevin oli meeskonnas põhimängijate hulgas. Ta jätkas meeskonnas ka uuel hooajal (2016/17), kui suudeti mõneti üllatuslikult võita Credit24 Meistriliiga. Saar oli meeskonna kindel põhimängija. Hooajaks 2017/18 vahetas ta Eestis klubi ning liitus Pärnu võrkpalliklubiga. Eesti karikavõistlustel jõuti poolfinaali, Credit24 Meistriliigas saadi teine ja Eesti meistrivõistlustel kolmas koht. Klubi osales ka CEV Challenge Cupil, kus jõuti 1/8 finaali. Hooajaks 2018/19 teenis Saar esimese välislepingu, siirdudes Šveitsi meistriiiga klubisse Luzerni Volley, kus ta kandis ka võistkonna kapteni rolli. Ta hooaja algus oli küll resultatiivne, kuid klubi alustas hooaega kahe kaotusega, mis tekitas meeskonna sees sisetüli, mille tagajärjel lahkus üks nurgaründajatest. Šveitsi karikavõistlustel medalimängu ei jõutud. Šveitsi meistriliigas jõuti küll pronksimängudele, kuid kaotati seerias kaks mängu ning saadi lõpuks neljas koht. Kevin oli kogu Šveitsi meistriliigas hooaja paremuselt teine punktikütt ja meeskonna üks rünnakuliidreid. Hooajaks 2019/20 siirdus ta Prantsusmaa esiliigaklubisse Saint-Quentin Volley. Seoses koroonapandeemiaga jäid kohad liigas välja mängimata. Kevinil oli meeskonnas tihe konkurents kahe teise nurgaründajaga kahe põhikoha eest ning sai hooaja lõikes soovitust vähem mänguaega. Hooajal 2020/21 mängis Kevin Küprose meistriliiga klubis APOEL Nicosia. Klubi osales Küprose karika- ja meistrivõistlustel, kuid medalimängudesse ei sekkutud. Kevin oli võistkonna rünnakuliider. Hooajaks 2021/22 naasis Saar Eestisse ning liitus TelTechi võrkpalliklubiga. Klubi osales CEV Challenge Cupl ning jõudis seal veerandfinaali; Credit24 Meistriliigas saadi teine ja Eesti meistrivõistlustel kolmas koht. Kevin oli üks meeskonna põhimängijatest ning valiti Credit24 Meistriliiga kahe parima nurgaründaja hulka. Hooajaks 2022/23 suundus ta taas välismaale ning liitus Türgi meistriliiga klubiga Altekma. Kevin oli meeskonna üks põhinurgaründajatest, kuid meeskonna kehvade üldiste tulemuste tõttu vajati muudatust ning lõpetati omavaheline koostöö. Hooaja teises pooles sai temast esimene eestlane, kes on mänginud Bahreini meistriliigas, kui ta liitus Bahreini klubiga Al Najma. Bahreini meistrivõistlustel saadi teine koht ning Bahreini karikavõistlustel langeti konkurentsist poolfinaalis. Saar oli kindlalt üks meeskonna põhimängijatest. Hooajast 2023/24 esindab ta Argentina meistriliiga klubi UPCN San Juan Voley. Hooaja alguses saadi Argentina superkarikavõistlustel teine koht. Argentina meistriliiga põhiturniir lõpetati teisena, kuid play-off faasis kaotati poolfinaal mängudega 1:2 ning saadi liigas kolmas koht. Saar sai läbi hooaja palju mänguaega ning oli üks meeskonna resultatiivseimatest mängijatest. Balti liiga 2016/17 Rakvere võrkpalliklubiga 2017/18 Pärnu võrkpalliklubiga 2021/22 TalTechi võrkpallimeeskonnaga Riikide meistrivõistlused 2015/16 Eesti meistrivõistlused Rakvere võrkpalliklubiga 2017/18 Eesti meistrivõistlused Pärnu võrkpalliklubiga 2021/22 Eesti meistrivõistlused TalTechi võrkpallimeeskonnaga 2022/23 Bahreini meistrivõistlused Al Najmaga 2023/24 Argentina meistrivõistlused UPCN San Juan Voley-ga Riikide karikavõistlused 2015/16 Eesti karikavõistlused Rakvere võrkpalliklubiga 2023/24 Argentina superkarikas UPCN San Juan Voley-ga 2024/25 Hollandi superkarikas Orion Starsiga Individuaalsed auhinnad 2021/22 Balti liiga parim nurgaründaja Aastatel 2010–2014 õppis Saar Audentese Spordigümnaasiumis. Ta noorem vend on eesti võrk- ja jalgpallur Alari Saar. Meelis Naudi: Võrkpallur Kevin Saar liitus Hollandi meistriga Delfi, 10.09.2024. Kevin Saar Sporditulemused (vaadatud 18.04.2024). Poisid 95 Eesti Võrkpalli Liidu arhiiv. Poisid võitsid EM-valiksarjas Venemaa vastu geimi, tüdrukud lõpetasid punktita ERR arhiiv, 07.01.2013. Tallinnas peetakse võrkpallurite U-20 vanuseklassi EM-valikturniir ERR arhiiv, 20.04.2014. Eesti U-18 noormehed võitsid turniiri Soomes ERR arhiiv, 03.09.2013. Selgusid võrkpallikoondise kandidaadid Euroopa Kuldliiga mängudeks ERR, 18.04.2018. B-koondise treener Urmas Tali: vaja oleks selliseid nuga-kõri-peal mänge Postimees, 10.06.2018. Selgus rahvusmeeskonna koosseis EM-valikmänguks Lätiga ERR, 14.12.2018. Selver alistas Rakvere ja tõusis teiseks Postimees arhiiv, 30.11.2013. Aivi Pargi: Võrkpallimeeskond tõusis võitude toel viiendaks Virumaa Teataja arhiiv, 10.12.2013. Mariel Gregor: Rakverel jätkuvalt kõrged sihid ja meeskond peaaegu paigas Postimees arhiiv, 15.08.2014. Andres Kalvik: Kevin Saar: “Turvalisuse järgi ei saa oma elu sättida” Virumaa Teataja arhiiv, 10.05.2016. Merly Raudla: Võrkpalliklubi jätkab sealt, kus pooleli jäi Virumaa Teataja arhiiv, 01.09.2016. Merly Raudla: Võimas! Rakvere Võrkpalliklubi on Baltikumi parim Virumaa Teataja arhiiv, 19.03.2017. Märt Pilme: Pärnu täiendas ridu kahe uue mängijaga Pärnu Postimees arhiiv, 31.05.2017. Eno-Gerrit Link: Pärnu võrkpallimeeskond jäi poolfinaali ukse taha Pärnu Postimees arhiiv, 29.11.2017. Galerii: Pärnu Võrkpalliklubi teenis teist aastat järjest Eesti meistrivõistluste pronksi Postimees, 07.05.2018. Pärnu võrkpalliklubi langes eurosarjast välja ERR, 31.01.2018. Saar esimesest välislepingust: loodetavasti on Luzern heaks hüppelauaks ERR, 09.07.2018. Kaptenipaela kandnud Kevin Saar tegi Šveitsi klubi eest ametliku debüüdi ERR, 15.10.2018. Karl Rinaldo: Harvanähtav sisetüli profivõrkpallis: Saare koduklubi mängijad hakkasid peatreeneri vastu sõdima Võrkpall24, 24.10.2018. Nädal piiri taga: Keel aitas Posojilnica Austrias finaalseerias võitudeni ERR, 15.04.2019. Esimest aastat välismaal palliv Saar: loodetavasti saan koondises mänguaega ERR, 03.01.2019. Võrkpallikoondislane Kevin Saar liitub Prantsusmaa klubiga ERR, 11.07.2019. Alver Kivi: Kevin Saar tahab rohkem mänguaega Saaremaa Spordisõber, 24.03.2020. Karl Juhkami: Küpros: Eesti vollemeeste järgmine kuum sihtpunkt Postimees, 20.08.2020. Nädal piiri taga: Juhkami pääses Saksamaal finaali, Naaber Hispaanias poolfinaali ERR, 29.03.2021. Intervjuu: Kevin Saar rünnakuliidri rollist, unistuste täitumisest ja suurest elumuutusest Eesti Võrkpalli Liit, 04.01.2021. Tere tulemast, Kevin Saar❗ TalTechi Instagram, 23.09.2021. TalTechi ilus teekond eurosarjas lõppes veerandfinaalis ERR, 03.02.2022. Bigbank alistas kindlalt TalTechi ja krooniti Balti liiga võitjaks ERR, 26.02.2022. TalTech võitis pronksmedalid ERR, 08.04.2022. Finaalis TalTechist jagu saanud Tartu Bigbank krooniti Credit24 Meistriliiga võitjaks! Eesti Võrkpalli Liit, 26.02.2022. Kevin Saar Altekma’da! Altekma Instagram, 20.06.2022. Karl Juhkami: Meie mees hakkab ootamatult kõrberiigi volletroonile pürgima Postimees, 05.01.2023. Kevin Saar tuli Bahreini meistriliigas hõbedale ERR, 11.04.2023. Juhkamile Tšehhis pronks, Peit aitas Prantsusmaal koduklubi kõrgliigasse ERR, 02.05.2023. ✅UPCN se refuerza para la #LVA UPCN Voley Instagram, 14.09.2023. Karl Juhkami: Eesti vollemeeste medalisaldo suurenes juba kuuele, kuid sel korral paraku hõbedaga Postimees, 20.10.2023. Tammearu alustas Prantsusmaal veerandfinaale vägeva esitusega ERR, 01.04.2024. LVA RUS 23-24 Dataproject (vaadatud 18.04.2024). 2018 CEV Volleyball Challenge Cup - Men Statistics CEV (vaadatud 18.04.2024). CEV Volleyball Challenge Cup 2022 | Men Statistics CEV (vaadatud 18.04.2024). Kevin Saar: Turvalisuse järgi ei saa oma elu sättida Virumaa Teataja arhiiv, 10.05.2016. Kevin Saar Mängija profiil CEV kodulehel Kevin Saar Volleybox Instagram